62023CO0488_INF
Sklep Sodišča (deveti senat) z dne 12. januarja 2024 –[Naniowski] (
i
)
(zadeva C‑488/23)
„Predhodno odločanje – Člen 99 Poslovnika Sodišča – Odgovor, na katerega je mogoče jasno sklepati iz sodne prakse – Nepošteni pogoji v potrošniških pogodbah – Direktiva 93/13/EGS – Člen 6(1) in člen 7(1) – Hipotekarni kredit, indeksiran v tuji valuti – Učinki razglasitve ničnosti te celotne pogodbe – Sodna prilagoditev dajatve, ki ustreza kapitalu, ki je bil dan na voljo“
Varstvo potrošnikov – Nepošteni pogoji v potrošniških pogodbah – Direktiva 93/13 – Ugotovitev nepoštenosti pogoja – Obseg – Hipotekarni kredit – Pogodba, ki po odpravi nepoštenih pogojev ne more ostati v veljavi – Razglasitev ničnosti pogodbe – Nacionalna sodna praksa, v skladu s katero je kreditna institucija od potrošnika lahko zahtevala nadomestilo, ki presega vračilo kapitala, nakazanega na podlagi pogodbe, in plačilo zamudnih obresti po zakonski obrestni meri – Nedopustnost
(Direktiva Sveta 93/13, člena 6(1) in 7(1))
(Glej točke od 23 do 25 in izrek.)
Izrek
Člen 6(1) in člen 7(1) Direktive Sveta 93/13/EGS z dne 5. aprila 1993 o nepoštenih pogojih v potrošniških pogodbah
je treba razlagati tako, da
v okviru razglasitve ničnosti celotne pogodbe o hipotekarnem kreditu, ki ga je kreditna institucija sklenila s potrošnikom, ker ta pogodba vsebuje nepoštene pogoje, brez katerih ne more več obstajati, nasprotujeta sodni razlagi prava države članice, v skladu s katero ima ta institucija pravico od tega potrošnika poleg vračila zneskov, ki ustrezata kapitalu, nakazanem iz naslova izpolnitve te pogodbe, in zamudnim obrestmi po zakonski obrestni meri od datuma opomina, zahtevati nadomestilo, ki ustreza sodni prilagoditvi izpolnitve, ki ustreza temu kapitalu, če se po nakazilu zadevnega kapitala navedenemu potrošniku bistveno spremeni kupna moč zadevnega denarja.
(
i
)	Ime te zadeve je izmišljeno. Ne ustreza resničnemu imenu nobene od strank v postopku.